C 349/140
HR
Službeni list Europske unije
29.9.2023.
— ubrzavanju prelaska na održiviji prometni sustav koji se temelji na multimodalnosti i u kojem će se znatan dio od 75 % kopnenog tereta koji se danas prevozi cestom preusmjeriti na željeznički prijevoz i prijevoz unutarnjim plovnim putovima; — poboljšanju otpornosti gospodarstva EU-a na šokove, velike poremećaje u lancima opskrbe i ograničenja u pristupu resursima.
Na primjer, ako određene zemlje upotrebljavaju fosilnu energiju kao oružje i s obzirom na činjenicu da se sirovine za električna vozila nabavljaju i prerađuju iz samo nekoliko zemalja izvan EU-a.
4.10.
Za to je potrebno sljedeće:
4.10.1 .Trend smanjenja emisija CO2 koji je usklađen s kapacitetom industrijskog sektora za preobrazbu, a prijevoznicima odgovara u smislu troškova i operativne učinkovitosti.
Predloženi ciljevi moraju biti usklađeni s vremenom potrebnim za prenamjenu postojećih proizvodnih postrojenja i izgradnju novih, za uvođenje infrastrukture za punjenje, za osiguravanje opskrbe ključnim komponentama i sirovinama, za stvaranje vodećih tržišta i osposobljavanje radne snage.
4.10.2 .Provedba dekarbonizacije (voznog parka) koja je u skladu s provedbom industrijskog plana EU-a u okviru zelenog plana i važnim projektima od zajedničkog europskog interesa i koja će doprinijeti razvoju ključnih lanaca opskrbe za taj sektor u Europi, kao što su čisti vodik, baterije i mikroelektronika.
Trend emisija također mora biti u skladu s ciljevima europskog zelenog plana i strategijom EU-a za održivu i pametnu mobilnost. 4.11.
Kao što je izneseno u prethodnim mišljenjima, EGSO smatra da je bolja koordinacija zakonodavstva o okolišu usmjerenog na cestovni promet ključna za uspješnu preobrazbu industrije (npr.
Euro 7, AFIR i eurovinjeta) (20), ali poziva na dosljedan zakonodavni pristup. 4.12.
U skladu sa svojim prethodnim mišljenjima (21), EGSO napominje da, unatoč svim prednostima električnih pogonskih sklopova i pogonskih sklopova na vodik, predloženu uredbu koja se temelji na pristupu „iz ispušne cijevi” treba dopuniti drugim instrumentima politike kako bi se potaknula upotreba obnovljivih, nefosilnih goriva za dio voznog parka koji koristi motore s unutarnjim izgaranjem.
Paketom „Spremni za 55 %” mora se osigurati pristup koji se temelji na životnom ciklusu i izbjeći da dekarbonizacija cestovnog prometa dovede do prebacivanja emisija na početak vrijednosnog lanca.
Revizijom sustava EU-a za trgovanje emisijama i Direktive o energiji iz obnovljivih izvora (22) mora se osigurati da se dekarbonizacija cestovnog prometa i energetske proizvodnje odvijaju kompatibilnim tempom. 4.13.
U transformaciji Europska unija mora osigurati pošteno tržišno natjecanje za europske proizvođače originalne opreme i prijevoznike na domaćem i međunarodnom tržištu. 4.14.
EGSO također naglašava da treba izgraditi kapacitete i pružiti potporu prijevoznicima i operaterima, posebno MSP-ovima, u ispunjavanju obveza izvješćivanja iz Uredbe, među ostalim u pogledu predloženog središnjeg registra za podatke o teškim vozilima. 4.15.
EGSO naglašava da autobuse koji se koriste i za međugradski prijevoz treba izuzeti od posebnog zahtjeva nulte stope emisija za gradske autobuse.
(20)
(21)
(22)
Mišljenje Europskog gospodarskog i socijalnog odbora o temi „Prijedlog uredbe Europskog parlamenta i Vijeća o homologaciji motornih vozila i motora te sustava, sastavnih dijelova i zasebnih tehničkih jedinica namijenjenih za takva vozila s obzirom na njihove emisije i trajnost baterija (Euro 7) i o stavljanju izvan snage uredaba (EZ) br.
715/2007 i (EZ) br.
595/2009” (COM(2022) 586 final – 2022/0365(COD)) (SL C 228, 29.6.2023., str. 103.), Mišljenje Europskog gospodarskog i socijalnog odbora o temi „Strategija EU-a za mobilnost i industrijski lanci vrijednosti EU-a: pristup automobilskim ekosustavima” (samoinicijativno mišljenje) (SL C 105, 4.3.2022., str. 26.) i Mišljenje Europskog gospodarskog i socijalnog odbora o Prijedlogu direktive Europskog parlamenta i Vijeća o izmjeni Direktive 1999/62/EZ o naknadama koje se naplaćuju za korištenje određenih infrastruktura za teška teretna vozila (COM(2017) 275 final – 2017/0114 (COD)) i o Prijedlogu direktive Vijeća o izmjeni Direktive 1999/62/EZ o naknadama koje se naplaćuju za korištenje određenih infrastruktura za teška teretna vozila u pogledu određenih odredbi o porezima na motorna vozila (COM(2017) 276 final – 2017/0115 (CNS)) (SL C 81, 2.3.2018., str. 188.).
Mišljenje Europskog gospodarskog i socijalnog odbora o Prijedlogu Uredbe Europskog parlamenta i Vijeća o utvrđivanju standardnih vrijednosti emisija za nove osobne automobile i za nova laka gospodarska vozila kao dio integriranog pristupa Unije s ciljem smanjivanja emisija CO2 iz lakih vozila te o izmjeni Uredbe (EZ) br.
715/2007 (COM(2017) 676 final – 2017/0293 (COD)) (SL C 227, 28.6.2018., str. 52.) i Mišljenje Europskog gospodarskog i socijalnog odbora o Prijedlogu uredbe Europskog parlamenta i Vijeća o izmjeni Uredbe (EU) 2019/631 u pogledu postrožavanja standardnih vrijednosti emisija CO2 za nova osobna vozila i nova laka gospodarska vozila u skladu s povećanjem klimatskih ambicija Unije (COM(2021) 556 final – 2021/0197(COD)) (SL C 194, 12.5.2022., str. 81.).
Direktiva (EU) 2018/2001 Europskog parlamenta i Vijeća od 11. prosinca 2018.
o promicanju uporabe energije iz obnovljivih izvora (SL L 328, 21.12.2018., str. 82.).